ΓΡΑΠΤΗ ΕΡΩΤΗΣΗ E-1930/01

υποβολή: Proinsias De Rossa (PSE) προς την Επιτροπή

(29 Ιουνίου 2001)

Θέμα: Δυσμενείς διακρίσεις σε βάρος διερμηνέων free-lance

Οι διερμηνείς Free-lance, λόγω της φύσης της εργασίας τους, είναι εργαζόμενοι που προσλαμβάνονται μόνον όταν κρίνεται αναγκαίο, σε ημερήσια βάση. Δεν απολαύουν εξασφαλισμένης θέσης εργασίας και κατοχυρωμένου δικαιώματος συνταξιοδότησης. Λαμβάνονταςπόψη τόσο αυτές όσο και άλλες σημαντικές διαφορές, χρειάσθηκε να τροποποιηθεί ο Κανονισμός Υπηρεσιακής Κατάστασης ούτως ώστε να συμπεριλάβει ορισμένες παρεκκλίσεις που θα εφαρμόζονται στους εξωτερικούς συνεργάτες (free-lance). Ωστόσο, δεν καθορίσθηκαν παρεκκλίσεις ως προς το όριο ηλικίας και, συνεπώς, εξακολουθεί να εφαρμόζεται προκαλώντας αδικαιολόγητες διακρίσεις σε βάρος των εξωτερικών συνεργατών και σοβαρά προβλήματα στιςπηρεσίες διερμηνείας των θεσμικών οργάνων.

Δεν συμφωνεί η Επιτροπή ότι θα πρέπει να τηρεί με συνέπεια τις αρχές της· (Πρόταση οδηγίας του Συμβουλίου για τον καθορισμό γενικού πλαισίου όσον αφορά την ίση μεταχείριση στην απασχόληση και την εργασία (500PC0652) και άρθρο 13 του Χάρτη).

Δεν πιστεύει η Επιτροπή ότι αποκλείοντας άτομα από θέσεις εργασίας που ήδη απασχολεί, με αποκλειστικό κριτήριο την ηλικία τους, παραβιάζει τη δέσμευσή της για την εξάλειψη όλων των μορφών εργασιακών διακρίσεων στην ΕΕ·

Τι μέτρα προτίθεται να λάβει πάραυτα η Επιτροπή για να διορθωθεί αυτή η πολιτική των δυσμενών διακρίσεων·

Απάντηση του κ. Kinnock εξ ονόματος της Επιτροπής

(10 Οκτωβρίου 2001)

Το Αξιότιμο Μέλος του Ευρωπαϊκού Κοινοβουλίου αναφέρεται στους όρους που διέπουν τους ελεύθερους διερμηνείς, οι οποίοι προσλαμβάνονται τώρα από την Επιτροπήπό το καθεστώς του βοηθητικού διερμηνέα συνεδριάσεων (ΒΔΣ). Οι επαγγελματίες αυτοί αντιπροσωπεύουν σήμερα περίπου το 50 % του συνολικού προσωπικού που ασχολείται με τη διερμηνεία συνεδριάσεων.

Μία ειδική σύμβαση που συνάφθηκε από τους εκπροσώπους του αναγνωρισμένου συλλόγου — Διεθνής Ένωση Διερμηνέων Συνεδριάσεων (ΔΕΔΣ) — η οποία εφαρμόστηκε πλήρως απ' όλα τα ευρωπαϊκά θεσμικά όργανα σε όλους τους διερμηνείς ορίζει ειδικές διατάξεις για τις συνθήκες εργασίας και αμοιβής αυτού του προσωπικού, συμπεριλαμβανομένης της πρόσβασης σε θεσμική επαγγελματική κατάρτιση. Η Επιτροπή, επίσης, καταβάλλει συνταξιοδοτικές και ιατροφαρμακευτικές εισφορές που έχει επιλέξει κάθε διερμηνέας και οι οποίες ανέρχονται σε περίπου 100 και 4 ευρώ αντίστοιχα, ανά ημέρα εργασίας.

Το Αξιότιμο Μέλος του Ευρωπαϊκού Κοινοβουλίου αναφέρεται στον σχετικό κοινοτικό νόμο, συγκεκριμένα στην οδηγία του Συμβουλίου 2000/78/ΕΚ της 27ης Νοεμβρίου 2000 για τη διαμόρφωση γενικού πλαισίου για την ίση μεταχείριση στην απασχόληση και την εργασία(1), η οποίαπερασπίζει την αρχή της μη διάκρισης, μεταξύ άλλων με βάση την ηλικία. Η οδηγία ορίζει ρητά ότι η εφαρμογή της είναι ανεξάρτητη από εθνικές διατάξεις που ορίζουν την ηλικία συνταξιοδότησης. Για το προσωπικό της Επιτροπής ηποχρεωτική ηλικία συνταξιοδότησης ορίζεται στους κανονισμούςπηρεσιακής κατάστασης τωνπαλλήλων και τις αντίστοιχες διατάξεις που ισχύουν για τις δημόσιες διοικήσεις των κρατών μελών. Συνεπώς ο κοινοτικός νόμος δεν παραβιάζεται.

Με την έγκριση του κανονισμού (ΕΚ, ΕΚΑΧ, Ευρατόμ) αριθ. 628/2000 του Συμβουλίου, της 20ής Μαρτίου 2000, για την τροποποίηση του κανονισμού (ΕΚ, Ευρατόμ, ΕΚΑΧ) αριθ. 259/68 περί καθορισμού του κανονισμούπηρεσιακής κατάστασης τωνπαλλήλων των Ευρωπαϊκών Κοινοτήτων και του καθεστώτος που εφαρμόζεται επί του λοιπού προσωπικού των Κοινοτήτων αυτών(2), οι ίδιοι όροι πρόσληψης και αμοιβής εφαρμόζονται στους διερμηνείς συνεδριάσεων που απασχολούνται από την Επιτροπή, καθώς και σ' αυτούς που απασχολούνται από το Ευρωπαϊκό Κοινοβούλιο ως βοηθητικό προσωπικό. Ως συνέπεια αυτού, ο τίτλος III των συνθηκών απασχόλησης του λοιπού προσωπικού εφαρμόζεται στους βοηθητικούς διερμηνείς και το άρθρο 74 του ιδίου τίτλου ορίζει ότι η νόμιμη συντάξιμη ηλικία για το βοηθητικό προσωπικό είναι τα 65 έτη. Κατά συνέπειαφίστανται νομικοί καταναγκασμοί που εμποδίζουν την Επιτροπή να προβεί σε απόλυση.

(1) ΕΕ L 303 της 2.12.2000.

(2) ΕΕ L 76 της 25.3.2000.